ඉන් නොමිනේ ඩොමිනි

(ලතින් භාෂාවෙන් දෙවි පියාණන් වහන්සේගේ නාමයෙන්) යනු,  IIවන නිකලස් පාප්වහන්සේ විසින් ලියැවුනු ශුද්ධාසන ආඥා පත්‍රයකි. මෙම ආඥාපත්‍රය නිකුත් කර ඇත්තේ  1059 අප්‍රේල් 13 දිනදී වන අතර  එය විසින්  පාප්  වරණය පිළිබඳ ක්‍රමවේදයෙහි විශාල ප‍්‍රතිසංස්කරණ ඇති කරන ලද අතර ඒවා අතරින් , පාප්වහන්සේ තෝරා පත් කරගැනුමෙහිදී ක්‍රියාවලියෙහිදී එකම ඡන්ද හිමියන් ලෙසින් කනිෂ්ඨ  පූජ්‍ය පක්ෂයෙහි එකඟත්වය සහිතව  කාදිනල්-රාජගුරුප්‍රසාදීන්වහන්සේලා සංස්ථාපනය කිරීම සංගණ්‍ය සිදුවීමකි.

පසුබිම

මෙම ආඥාපත්‍රය ප්‍රකාශයට පත්කෙරෙනතුරු , පාප්වහන්සේ තෝරාපත්කිරීම බොහෝ විට තීරණය කෙරුණේ රූකඩ මැතිවරණ ක්‍රමවේදයක් මගිනි. ස්වර්ගස්ථවූ පාප්වහන්සේගේ ප්‍රතිස්ථාපනය බොහෝවිට ශුද්ධවූ රෝමානු අධිරාජ්‍යයා විසින් සෘජු ලෙසින් නම් කිරීම හෝ,  ශුද්ධෝත්තම පියාණන් විසින්ම එතුමාගේ අනුප්‍රාප්තිකයා නම් කිරීම තුලින් සිදුවිය. ශාසන නීතිය අනුව එවන් නම්කිරීමක් නීතික මැතිවරණයක් නොවූ අතර  නීත්‍යානුකූල ඡන්ද හිමියන් විසින් එම  මනාපය අපරානුමත කල යුතුව ඇති අතර,  නිරනුමානව ඔවුන් ස්වභාවයෙන්ම වාතාවරණය අනුව නැඹුරුවෙමින් රාජකීය  අභිරුචිය සම්මත කිරීම සිදුවූ බව පෙනෙයි.

1050 ගණන් වලදී, කාදිනල් හිල්ඩබ්‍රාන්ට් (අනාගත VII වන ග්‍රෙගරි පාප්වහන්සේ)  විසින්  අධිමතිය පිළිබඳ ශුද්ධවූ රෝමානු අධිරාජ්‍යයාගේ අයිතිවාසිකම අභියෝගයට ලක්කිරීම සිදුකලේය.   II වන නිකලස්තුමාගේ පූර්වප්‍රාප්තිකයා,  IX වන ස්ටීවන්තුමා, තේරී පත් කෙරුණේ,  III වන හෙන්රි අධිරාජ්‍යයාගේ මරණයෙන් පසුව සහ, III වන හෙන්රි විසින්  පදවි ප්‍රාප්ත කරන ලද  II වන වික්ටර් පාප්වහන්සේගේ මරණය එයින් මාස දොලහකට පසුව ඇතිවූ ව්‍යාකූලතා කාලසීමාවෙහිදීය. IX වන ස්ටීවන්තුමාගේ තේරී පත්වීම සඳහා, සාම්ප්‍රදායික  මූලික කාර්යයන් සහ රාජකීය නම්කිරීම සඳහා කාදිනල්වරුන්ගේ පොරොත්තුව නොතිබුනද,   පොයිටූහි ඇග්නස් නම්වූ උපරාජ-අධිරාජිනියගේ සම්මුතිය ලබාගෙන තිබුණි.

IX වන ස්ටීවන්තුමාගේ ස්වර්ගස්ථවීමෙන් පසුව, 1058 වසරෙහිදී පාප්වහන්සේ ලෙසින් එතුමාගේ පත්කීරීම සිදුවූ විගසින්, II වන නිකලස්තුමා විසින්,  රාජකීය  ලේඛනාරක්ෂකයෙක් සිටීම මගින් රාජකීය පිටසනද සහිතව, සූත්‍රි නගරයෙහි සිනඩයක් කැඳවන ලදි. මෙම සිනඩයෙහි පළමුවන කාර්යය වූයේ, අවිධිමත් ලෙසින් තේරී පත්වූ සහ බලවත්  ටුස්කුලුම් සිටුවරයා ගේ රූකඩයක් වූ සහ එවිට රෝමයෙහි සිටි   X වන බෙනඩික්ට් ප්‍රතිපාප්වරයා හෙළා දැකීම සහ සභාවෙන් නෙරපීම විය.

රැවුලැති ගොඩ්ෆ්‍රි නමැති  ලොරේන් සාමිවරයා විසින් සපයාදුන් හමුදාව කැටුව, නිකලස්තුමා රෝමය වෙත ගමන් කල අතර, ප්‍රතිපාප්වර බෙනඩික්ට් පලා ගියේය. 

ආශ්‍ර

සටහන්

ආශ්‍ර